ΓΡΑΠΤΗ ΕΡΩΤΗΣΗ P-0691/02

υποβολή: Amalia Sartori (PPE-DE) προς το Συμβούλιο

(5 Μαρτίου 2002)

Θέμα: Σεξουαλικές παροχές με αντάλλαγμα ανθρωπιστική βοήθεια

Έγινε γνωστό από το διεθνή τύπο ότιπάλληλοι μη κυβερνητικών οργανώσεων που ασχολούνται με τη διανομή και τη διαχείριση της ανθρωπιστικής βοήθειας για λογαριασμό του ΟΗΕ, κατηγορούνται για σεξουαλικές παρενοχλήσεις σε βάρος ορισμένων προσφύγων. Τούτο φαίνεται ότι προκύπτει από έρευνες του ΟΗΕ που διεξήχθησαν κατά τη διάρκεια ελέγχου των δραστηριοτήτων παροχής βοήθειας στις περιοχές που αντιμετωπίζουν κρίση.

Στην ουσία πρόκειται για παροχή τροφίμων, φαρμάκων ή ότι άλλο με αντάλλαγμα σεξουαλικές παροχές από νεαρές γυναίκες (πολλές εκ των οποίων ανήλικες). Η βία και η περιφρόνηση που χαρακτηρίζουν τις πράξεις αυτές επιβαρύνονται ακόμη περισσότερο από το γεγονός ότι οι περιπτύξεις λαμβάνουν χώρα χωρίς προφυλάξεις ευνοώντας έτσι την εξάπλωση του AIDS που στις περιοχές αυτές έχει ήδη προσλάβ ει ανησυχητικές διαστάσεις.

Φαίνεται εξάλλου ότι τέτοιου είδους συμβάντα έχουν σημειωθεί στη Λιβερία, την Ακτή Ελεφαντοστού και το Ανατολικό Τιμόρ αφήνοντας να εννοηθεί ότι είναι δυνατόν να πρόκειται πλέον για μια εδραιωμένη συνήθεια.

Λαμβάνονταςπόψη ότι προγράμματα ανθρωπιστικής βοήθειας του ΟΗΕ συγχρηματοδοτούνται από την ΕΕ, ποια μέτρα προτίθενται να λάβει το Συμβούλιο ώστε να διευκρινισθούν τα θλιβερά αυτά συμβάντα στα οποία πρωταγωνιστούν άτομα που αντί να βοηθούν τους ευρισκόμενους σε δυσχερή θέση πληθυσμούς, δεν κάνουν τίποτε άλλο από του να τους ταπεινώνουν και να εκμεταλλεύονται ακριβώς εκείνον που θα έπρεπε να βοηθήσουν·

Στην περίπτωση που εξακριβωθούν οι πληροφορίες αυτές, τί προτίθεται να πράξει ώστε να τιμωρηθούν οι ένοχοι και να μην επαναληφθούν πλέον τέτοια επεισόδια·

Απάντηση

(26 Ιουνίου 2002)

1. Το Συμβούλιο δεν διαθέτει τεκμήρια που να πιστοποιούν το αληθές των πληροφοριών στις οποίες αναφέρεται η αξιότιμη βουλευτής. Ωστόσο, εάν εξακριβωθούν αυτές οι πληροφορίες, το Συμβούλιο θαποστηρίξει, εντός των ορίων των αρμοδιοτήτων του, κάθε μέτρο που θα αποσκοπεί στον εντοπισμό και την τιμωρία των ενδεχόμενων ενόχων, καθώς και κάθε άλλη ενέργεια για την αποφυγή παρόμοιων συμβάντων στο μέλλον.

2. Ωστόσο,πενθυμίζεται ότι, σύμφωνα με τον κανονισμό (ΕΚ) αριθ. 1257/96 του Συμβουλίου της 26.06.1996 σχετικά με την ανθρωπιστική βοήθεια(1), η συνεργασία μεταξύ της

Ευρωπαϊκής Κοινότητας και των διεθνών οργανισμών και οργανώσεων των Ηνωμένων Εθνών στον τομέα της ανθρωπιστικής βοήθειαςπάγεται στην αρμοδιότητα της Επιτροπής. Επομένως, εναπόκειται στην Επιτροπή να καθορίζει τους όρους χρηματοδότησης και εφαρμογής των ανθρωπιστικών δράσεων που διεξάγονται από αυτούς, να παρακολουθεί την εκτέλεσή τους και να αξιολογεί τα αποτελέσματά τους.

3. Γενικά, το Συμβούλιο παρακολουθεί με τη μέγιστη προσοχή την εξέλιξη των σχέσεων μεταξύ της ΕΕ και του ΟΗΕ σ' αυτόν τον τομέα. Στα συμπεράσματά του της 31ης Μαΐου 2001, απαντώντας στην ανακοίνωση της Επιτροπής της 2ας Μαΐου 2001 προς το Συμβούλιο και το Ευρωπαϊκό Κοινοβούλιο με τίτλο Δημιουργία ουσιαστικής εταιρικής σχέσης με τα Ηνωμένα Έθνη στους τομείς της ανάπτυξης και των ανθρωπιστικών θεμάτων, το Συμβούλιο ενθάρρυνε την Επιτροπή να ενισχύσει και να βελτιώσει τις σχέσεις της με τα αρμόδια όργανα του ΟΗΕ σ' αυτόν τον τομέα. Το Συμβούλιο ενέμεινε κυρίως στη σημασία της ενίσχυσης του διαλόγου για την καθιέρωση στρατηγικής εταιρικής σχέσης μεταξύ της Κοινότητας και των Ηνωμένων Εθνών για την αντιμετώπιση των ανθρωπιστικών κρίσεων.

4. Πρέπει, εξάλλου, να τονισθεί ότι η ΕΕ βρίσκεται στην πρώτη γραμμή των διεθνών προσπαθειών που έχουν ως στόχο να εξασφαλίσουν ότι το προσωπικό στο οποίο ανατίθεται η εκτέλεση των ανθρωπιστικών δράσεων του ΟΗΕ επιτυγχάνει τοψηλότερο απαιτούμενο επίπεδο για την εκπλήρωση του έργου αυτού. Με πρωτοβουλία της ΕΕ, ειδικότερα, η Γενική Συνέλευση των Ηνωμένων Εθνών εξέδωσε, στις 21 Δεκεμβρίου 2001, απόφαση με τίτλο Ασφάλεια του ανθρωπιστικού προσωπικού και προστασία του προσωπικού των Ηνωμένων Εθνών (RES/56/217), στην οποία επαναλαμβάνεται, μεταξύ άλλων, στην παράγραφο 15, η αρχή σύμφωνα με την οποία όλα τα μέλη του ανθρωπιστικού προσωπικού, καθώς και του προσωπικού των Ηνωμένων Εθνών και του σχετικού προσωπικού οφείλουν να τηρούν τη νομοθεσία της χώρας στην οποία διεξάγουν τη δραστηριότητά τους και να συμμορφώνονται προς αυτήν, σύμφωνα με το διεθνές δίκαιο και τον Χάρτη των Εθνών. Η ίδια αυτή αρχήπενθυμίζεται και αναπτύσσεται στην παράγραφο 18 της απόφασης, η οποία καλεί τον Γενικό Γραμματέα των Ηνωμένων Εθνών να λάβει τα απαιτούμενα μέτρα ώστε να εξασφαλισθεί ότι το προσωπικό των Ηνωμένων Εθνών και το λοιπό προσωπικό που ενεργεί στο πλαίσιο της εκτέλεσης της εντολής μιας επιχείρησης των Ηνωμένων Εθνών είναι δεόντως ενημερωμένο [] όσον αφορά τους κανόνες που οφείλει να τηρεί, κυρίως δε εκείνους τους οποίους επιβάλλει η εθνική νομοθεσία και το διεθνές δίκαιο, [] και επιβεβαιώνει ότι όλοι οι οργανισμοί ανθρωπιστικής βοήθειας πρέπει να λάβουν ανάλογα μέτρα για το προσωπικό τους.

(1) ΕΕ L 163 της 2.7.1996, σελ. 1.